Nii nagu Falck puistab busse, teeb ta seda ka trammidega (kas koma on õige koha peal või peab neid veel olema?)  Just kellegagi oli jutuks, et trammid ja trollid jätab ta rahule.  Aga hommikul 9 paiku olin Põhja-Puiesteel, valge Falcki buss oli ka Põhja-Puiesteel. Passis puude vahel. Siis jäin ka puu taha passima, et what's up.  Esimene tramm, mis tuli, pidi enne  pärispeatust STOP-märgi peale peatuma ja 3 falcki sibasid vutt-vutt-vutt saagijahile, kõik eri ustest. Sekundite pärast olid nad kõik jälle väljas tagasi ja mitte ainult nemad.  Tegin mõned järeldused. Näiteks, et tuleb istuda kahe ukse vahel, sest enne sind on siis jäneseid lademes. Ja algaja jänes juba psühholoogiliselt võiks passida ukse lähedal või tagaotsas. Umbes nii.  Kui ma käiksin kolmandas klassis ja lõpetaks kirjandit, siis ütleksin, et oli tore hommik.    * * *  Kui seltskonnas on jutt veits venima hakanud ja üks tüdruk kiidab Roy Ayersi ja küsib seepeale: Roy Ayers on naine, eks?... Siis on küll aeg koju minna.  Kuigi, jah, minu arust laulab Justin Timberlake'i SexyBacki ka naine :)